சிறப்பு சேவைகள் மற்றும் கட்டுரைகள்
திருவள்ளூர் மாவட்ட பஞ்சாயத்து தலைவர்கள் மற்றும் அதன் செயலர்களுக்கு வருமானவரிப் பிடித்தம் செய்வது தொடர்பான ஆறாவது  விழிப்புணர்வு கருத்தரங்கம்
வருமான வரி இணை ஆணையரகம், டி டி எஸ் சரகம்-3, சென்னை மற்றும்
உதவி இயக்குனரகம் , திருவள்ளூர் மாவட்டம் இணைந்து,
திரு M.முரளி, வருமானவரி ஆணையர் , சென்னை மற்றும்
திரு M அர்ஜுன் மாணிக், வருமானவரி இணை ஆணையர், டி டி எஸ் சரகம்-3, சென்னை இவர்களின் அறிவுறுத்தலின்படி, திருவள்ளூர் மாவட்டத்தை சார்ந்த அனைத்து பஞ்சாயத்து தலைவர்கள் மற்றும் அதன் செயலாளர்கள் நலன் கருதி, மாரத்தான் வகையான வருமானவரிப்பிடித்தம் தொடர்பான கருத்தரங்கங்கள் என்ற அடிப்படையில், இன்று , கும்மிடிப்பூண்டி வட்டார வளர்ச்சி அலுவலகத்தின் கீழ் வரும் 61 ஊராட்சி மன்ற தலைவர்களுக்கும் அதன் செயலாளர்களுக்கும், 6-வது வருமானவரி பிடித்தம் தொடர்பான கருத்தரங்கத்தை, கும்மிடிப்பூண்டி பஞ்சாயத்து யூனியன் அலுவகல கருத்தரங்க கூடத்தில் நடத்தினர்.
திரு A மணிசேகர், வட்டார வளர்ச்சி அலுவலர், கும்மிடிப்பூண்டி, தலைமை ஏற்று சிறப்புரை வழங்கினார்.
வருமானவரி அலுவலர் திரு L.ராஜாராமன், வருமானவரிச் சட்டத்தில் இடம்பெற்றுள்ள பல்வேறு TDS / TCS விதிகளின் சாராம்சத்தை விளக்கினார். மேலும் அவர், வருமானவரிப் பிடித்தம் செய்ய வேண்டியதன் முக்கியத்துவம், வருமானவரிப் பிடித்தம் செய்த தொகையை மத்திய அரசின் கணக்கில் காலத்தே செலுத்த வேண்டிய கட்டாயம், TDS / TCS காலாண்டு படிவம் தாக்கல் செய்யவேண்டிய தேவை, TDS /TCS சான்றிதழ் வழங்கவேண்டிய அவசியம் இவைகள் குறித்து எளிமையாக விளக்கினார்.
அவர், குறிப்பாக, சம்பளம் மற்றும் ஒப்பந்த செலவில் வருமானவரிப் பிடித்தம் செய்வதன் அவசியம் குறித்தும், உடைசல்களை விற்கும்பொழுது வருமானவரி வசூல் செய்ய வேண்டிய தேவை குறித்தும் தெளிவாக விளக்கினார்.
வருமானவரி அலுவலர் திரு T V ஸ்ரீதர், பவர் பாயிண்ட் மூலம், ஒப்பந்த செலவில், பஞ்சாயத்து தலைவர்கள் எவ்விதம் வருமானவரிப் பிடித்தம் செய்ய வேண்டும் என்பதனை தெளிவாக விளக்கினார்.
மேலும் அவர், ஒப்பந்த வருமானத்தை பெறுபவர் தமது PAN ஐ AADHAR உடன் இணைக்கவில்லையென்றால் 20% வருமானவரிப் பிடித்தம் செய்யவேண்டும் என்று வலியுறுத்தி கூறினார்.
தொடர்ந்து, ஒருவேளை, ஒப்பந்த வருமானம் பெறுபவர் தமது முந்தைய மதிப்பீட்டு ஆண்டிற்கான வருமானவரிப் படிவத்தை, TDS பற்று RS 50,000மோ அதற்கு மேலோ இருந்து, தாக்கல் செய்யவில்லை என்றல் 5% சதவீதம் வருமானவரிப் பிடித்தம் செய்யவேண்டும் என்றும் கேட்டுக்கொண்டார்.
இந்த கருத்தரங்கத்தில், தலைமை ஆணையரகம் , சென்னை அவர்களின் அரும்பணியால், வருமானவரிப் பிடித்தம் செய்பவர்களின் நலனுக்காக உருவாக்கப்பட்ட கீழ்கண்ட வசதிகளை, அவர்கள் தேவைக்கேற்ப பயன்படுத்திக்கொள்ள வேண்டுதல் விடுக்கப்பட்டது.
- இந்தியாவில், முதன் முறையாக செயற்கை நுண்ணறிவை உபயோகப்படுத்தி உருவாக்கப்பட்ட CHATBOT என்று ஆங்கிலத்தில் அழைக்கப்படும், TDS நண்பன் என்ற பெயர்கொண்ட ஒரு APPLICATION, PLAYSTOREல், ஆண்ட்ராயிட் மற்றும் ioS உபயோகிப்பாளர்களுக்கு, தமிழிலும் ஆங்கிலத்திலும், வருமானவரிப் பிடித்தம் செய்யும் நபர்களின் பயன்பாட்டிற்கு சமீபத்திதில் அறிமுகப்படுத்தப்பட்டுள்ளது. அதனை http://www.tnincometax.gov.in/ என்ற இணையதள முகவரியின் கீழ் பதிவிறக்கம் செய்துகொள்ள முடியும்.
- e - TDS காணொளிகள், தமிழில் உருவாக்கப்பட்டு, அவை, முதன்மை தலைமை ஆணையரகத்தின் அதிகாரபூர்வ YOUTOUBE CHANNEL-ல் https://youtube.com/@incometaxtamilnaduandpuduc9090 பதிவேற்றம் செய்யப்பட்டுள்ளது.
- TDS MANUAL தமிழிலும் ஆங்கிலத்திலும் அச்சடக்கிப்பட்டு பயன்பாட்டில் உள்ளது. கணினி வழி நகல், அனைத்து பஞ்சாயத்து தலைவர்களுக்கும் அதன் செயலர்களுக்கும் whatsapp வழியாக பகிரப்பட்டது.
- மற்றும் TDS PAMPHLETS தமிழிலும் ஆங்கிலத்திலும் அச்சடக்கிப்பட்டு பயன்பாட்டில் உள்ளது. கணினி வழி நகல், அனைத்து பஞ்சாயத்து தலைவர்களுக்கும் அதன் செயலர்களுக்கும் whatsapp வழியாக பகிரப்பட்டது.
திருமதி ஜானகி, வருமானவரி பிடித்தம் ஆலோசகர், வரிப்பிடித்தம் செய்த தொகையை எவ்வாறு, இணையவழி மூலமாக, மத்திய அரசின் கணக்கில் செலுத்துதல், TRACES தளத்தில் TDS காலாண்டு படிவங்களை எப்படி தாக்கல் செய்வது என்பது குறித்து செயல் முறை விளக்கம் அளித்தார் .
இந்த வருமானவரி பிடித்தம் தொடர்பான கருத்தரங்கத்தில், பஞ்சாயத்து தலைவர்களும் அதன் செயலர்களும் கலந்து கொண்டு பயன் பெற்றனர்.